# Ace Frehley

### Wikipedia

Hahmotelma "Space Acen" meikkikuviosta.

Paul Daniel "Ace" Frehley (s. 27. huhtikuuta 1951, Bronx, New York), oli yhdysvaltalaisen KISS-yhtyeen ensimmäinen soolokitaristi.

Ace Frehleyn vanhempien nimet olivat Carl ja Eshter Frehley. Hän on kolmelapsisen perheen kuopus, hänellä on sisko Nancy ja veli Charles. Frehley syntyi ja varttui New Yorkin Bronxissa. Lapsena musikaalinen Frehley lauloi koulunsa kuorossa, mutta teini-ikään mennessä hänestä oli tullut itseoppinut kitaristi.

Frehley on myös keksinyt savuavan kitaran, efektin, jossa kitaran sisälle asetetut savupommit alkavat savuta samalla kun mikrofoneissa palavat valot. Alive! Worldwide -kiertueella vuonna 1996 ja sitä seuranneilla kiertueilla Frehley ampui lavalla kitarastaan raketteja valorakenteisiin.

## [muokkaa] Nuoruusvuodet

Ensimmäisen kitaransa Frehley sai joululahjaksi kolmetoistavuotiaana vuonna 1964. Kun hänen yhtyeensä Cathedral alkoi soittamaan keikkoja, Ace jätti peruskoulun kesken. Hän toimi myös monissa töissä, esimerkiksi postimiehenä. 1970-luvun alkuvuodet Frehley vietti soittamassa monissa eri yhtyeissä, kunnes vuoden 1973 tammikuussa hän löysi Village Voice-lehdestä ilmoituksen: "Etsitään soolokitaristia". Hän kävi koesoitoissa ja noin kolmen viikon kuluttua hänet valittiin toiseksi kitaristiksi vielä nimettömään yhtyeeseen, josta hieman myöhemmin tuli KISS. Ace suunnitteli myös KISSin "kaksisalama"-logon, jota yhtye käyttää yhä. Logosta on syntynyt kohua, sillä salaman muotoisia S-kirjaimia on väitetty Natsien SS-riimuiksi. KISSin alettua käyttämään meikkejä, Acellä oli aluksi molempien silmien ympärillä hopeiset tähdet. Acen Frehleyn hahmon nimeksi tuli "Space Ace" ("Avaruusässä" tai "Avaruusmies"). Täyshopeinen silmänympärysmeikki ei kuitenkaan sopinut Frehleylle, koska hän oli allerginen. Niinpä luomet olivat alussa mustat ja loppuajan siniset.

## [muokkaa] KISS

Kun KISS kulutti alkuaikansa soittamalla puolityhjille klubeille, Ace hankki työn taksikuskina. Syyskuussa vuonna 1973 KISS teki sopimuksen heidän uuden managerinsa Bill Aucoinin kanssa; he saivat jokainen 75 dollaria viikossa. Tämän jälkeen Ace jätti taksikuskin työt. KISS julkaisi yhtyeen nimeä kantavan debyyttialbuminsa vuonna 1974, jolle Ace sävelsi ja sanoitti yhden kappaleen, "Cold Ginin". Seuraavina vuosina Ace kirjoitti osan KISSin kappaleista, mutta ei laulanut yhdelläkään albumilla. Ensimmäinen Acen säveltämä ja laulama kappale oli "Shock Me" albumilta Love Gun. Ace sai inspiraation kappaleeseen saatuaan sähköiskun konsertissa Lakelandissa, Floridassa KISSin Rock and Roll Over-kiertueella).

Vuonna 1978 Ace ja muut kolme yhtyeen jäsentä julkaisivat omat sooloalbuminsa. Näistä neljästä levystä Acen menestyi parhaiten ja albumin single (Russ Ballardin säveltämä "New York Groove") nousi Yhdysvalloissa Top 20-listalle. Seuraavina vuosina ilmestyneissä albumeissa (Dynasty ja Unmasked) oli molemmilla kolme Acen kirjoittamaa kappaletta. Yhtyeen jäsenten välit alkoivat kuitenkin kiristyä ja lopulta vuonna 1980 rumpali Peter Criss sai luvan lähteä. Hänen paikalleen valittiin Paul Caravello, eli Eric Carr.

Vuonna 1981 KISS äänitti albumin Music from The Elder, joka oli kaupallisesti täysi floppi. Seuraavana vuonna 1982 KISS julkaisi Creatures of the Night -albumin jonka kannessa oli vielä Frehleyn kuva, mutta hän ei itse soittanut levyllä ollenkaan. "I Love It Loud"-videon kuvausten ja lyhyen euroopan promootiokiertueen jälken Frehley jättäytyi yhtyeen toiminnasta kokonaan pois. Lopulta vuonna 1983 Ace erosi virallisesti KISSistä ja hänen tilalle valittiin Vinnie Vincent, joka oli soittanut jo Creatures of the Night -albumilla ja sitä seuranneella kiertueella.

## [muokkaa] Sooloura

Ace jäi KISSin jälkeen soolouralle ja perusti Frehley's Comet -nimisen yhtyeen, joka teki kolme studiolevyä 80-luvulla. Lisäksi Ace Frehley julkaisi toisen varsinaisen soololevynsä vuonna 1989. Ensimmäisen soololevyn menestyksestäkään huolimatta Ace ei soolourallaan menestynyt merkittävästi.

### [muokkaa] Frehley's Comet -albumit

- Frehley's Comet (1987)
- Live +1 (1988)
- Second Sighting (1988)
- Greatest Hits Live (nauhoitettu 24. tammikuuta, 2006)
- Trouble Walkin' (1989)

### [muokkaa] Ace Frehleyn omalla nimellä julkaisemat albumit

- 12 Picks (1997)
- Loaded Deck (1998)

## [muokkaa] Reunion

Vuonna 1996 KISS soitti jälleen alkuperäiskokoonpanossaan ja lähti ensimmäiselle pitkälle maailmankiertueelle vanhojen maskien ja lavashown turvin. Kolmen maailmankiertueen jälkeen, vuonna 2002 Ace jätti jälleen yhtyeen. Farewell Tourin (jäähyväiskiertueeen) jälkeen. Hänen tilalleen valittiin Tommy Thayer, jonka lavahahmona on Acen käyttämä "Spaceman". Ace on myös näytellyt elokuvassa Remedy (2005), ja on kiinnostunut elokuvamaailmasta.

## [muokkaa] Triviaa

- Frehley on myös todella lahjakas piirtämään. Hänen kuvaamataidon opettajansakin oli sanonut, että hänestä tulisi vielä jotain, mutta Ace halusi olla enemmän kitaristi, eikä vain "roiskia lakanoita" hänen omien sanojensa mukaan.
- Acen taiteilijanimi tuli siitä, kun hän oli nuorena tosi "ässä" (eli Ace) järjestämään kavereilleen deittejä. Nimi jäi sitten nuoruudesta asti hänen käyttöönsä.
- Ace toimi roudarina Jimi Hendrixin viimeisellä New Yorkin keikalla heinäkuussa 1970.

## [muokkaa] Katso myös

- KISS
- Frehley's Comet

## [muokkaa] Aiheesta muualla

- Virallinen Kiss-sivusto
- Epäviralliset sivut Acesta.
- Fanin ylläpitämät sivut.
- epävirallinen Kiss-sivusto

Haettu osoitteesta http://fi.wikipedia.org../../../a/c/e/Ace_Frehley_224a.html

Luokat: KISS | Yhdysvaltalaiset muusikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Magyar
- Nederlands
- Norsk (bokmål)
- Português
- Svenska